L 8/2
LT
Europos Sąjungos oficialusis leidinys
2022 1 13
(2)
Komisijos įgyvendinimo reglamentu (ES) 2021/405 (4) nustatyti trečiųjų šalių ir jų regionų, iš kurių pagal Reglamento (ES) 2017/625 126 straipsnio 2 dalies a punktą į Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašai;
(3)
kad būtų įtraukti į sąrašą, trečioji šalis arba jos regionas turi atitikti Reglamento (ES) 2017/625 127 straipsnyje ir Deleguotojo reglamento (ES) 2019/625 4 straipsnyje nustatytus reikalavimus;
(4)
Deleguotojo reglamento (ES) 2019/625 4 straipsnio f punkte nustatyta trečiųjų šalių arba jų regionų įtraukimo į Reglamento (ES) 2017/625 126 straipsnio 2 dalies a punkte nurodytą sąrašą būtina sąlyga – Komisijos patvirtintos liekanų kontrolės programos buvimas, įgyvendinimas ir pateikimas, kai taikoma.
Komisijos sprendimu 2011/163/ES (5) patvirtinti tam tikrų trečiųjų šalių pateikti liekanų stebėsenos planai dėl į to sprendimo priedo sąrašą įtrauktų konkrečių gyvūnų ir gyvūninių produktų;
(5)
Komisijos įgyvendinimo sprendimu (ES) 2021/2315 (6) panaikintas Tuniso pateikto liekanų laukiniuose medžiojamuosiuose gyvūnuose stebėsenos plano patvirtinimas.
Todėl Tunisas turėtų būti išbrauktas iš Įgyvendinimo reglamento (ES) 2021/405 III priede pateikto trečiųjų šalių, iš kurių leidžiama į Sąjungą įvežti tam tikrus žmonėms vartoti skirtus laukinius medžiojamuosius paukščius, sąrašo.
Tunisui apie tai pranešta;
(6)
Įgyvendinimo sprendimu (ES) 2021/2315 patvirtintas Ukrainos stebėsenos planas dėl jūrinių pilvakojų moliuskų, priklausančių pakategorei „Moliuskai“.
Ukraina pateikė pakankamų įrodymų ir garantijų, kad ji atitinka Sąjungos teisės aktų reikalavimus dėl akvakultūros kilmės jūrinių pilvakojų moliuskų siuntų įvežimo į Sąjungą, todėl ta trečioji šalis turėtų būti įtraukta į Įgyvendinimo reglamento (ES) 2021/405 VIII priede pateiktą trečiųjų šalių arba jų regionų, iš kurių leidžiama į Sąjungą įvežti tam tikrų dvigeldžių moliuskų, dygiaodžių, gaubtagyvių ir jūrinių pilvakojų moliuskų siuntas, sąrašą.
Ukrainai apie tai pranešta;
(7)
Įgyvendinimo sprendimu (ES) 2021/2315 Sprendimo 2011/163/ES priede kategorija „Akvakultūros produktai“ suskirstyta į keturias pakategores: „Pelekinės žuvys“, „Pelekinių žuvų produktai“, pvz., ikrai, „Vėžiagyviai“ ir „Moliuskai“.
Siekiant nuoseklumo ir aiškumo, tikslinga iš dalies pakeisti Įgyvendinimo reglamento (ES) 2021/405 IX priedą, kad, kai tinkama, būtų nurodytos akvakultūros produktų, kuriuos leidžiama įvežti iš atitinkamų trečiųjų šalių, pakategorės;
(8)
Įgyvendinimo sprendimu (ES) 2021/2315 patvirtinti Albanijos, Argentinos, Baltarusijos, Bosnijos ir Hercegovinos, Čilės, Farerų Salų, Folklando Salų, Izraelio, Japonijos, Jungtinės Karalystės, Juodkalnijos, Kenijos, Mauricijaus, Meno Salos, Moldovos, Naujosios Zelandijos, Serbijos, Singapūro, Šiaurės Makedonijos, Šveicarijos, Tuniso, Turkijos, Ugandos, Ukrainos ir Urugvajaus pateikti liekanų akvakultūros produktuose stebėsenos planai, jei taikoma, be kita ko, dėl pakategorės „Pelekinės žuvys“.
Todėl, siekiant atsižvelgti į tą patvirtinimą, tikslinga iš dalies pakeisti Įgyvendinimo reglamento (ES) 2021/405 IX priedą.
Toms trečiosioms šalims apie tai pranešta;
(9)
Įgyvendinimo sprendimu (ES) 2021/2315 patvirtinti Bangladešo, Brazilijos, Ekvadoro, Filipinų, Hondūro, Indijos, Indonezijos, Jungtinių Valstijų, Kanados, Kinijos, Kolumbijos, Kosta Rikos, Malaizijos, Maroko, Meksikos, Mianmaro / Birmos, Panamos, Peru, Pietų Korėjos, Saudo Arabijos, Šri Lankos, Tailando, Taivano ir Vietnamo pateikti liekanų akvakultūros produktuose stebėsenos planai, jei taikoma, be kita ko, dėl pakategorių „Pelekinės žuvys“ ir „Vėžiagyviai“.
Todėl, siekiant atsižvelgti į tą patvirtinimą, tikslinga iš dalies pakeisti Įgyvendinimo reglamento (ES) 2021/405 IX priedą.
Toms trečiosioms šalims apie tai pranešta;
(4) 2021 m. kovo 24 d.
Komisijos įgyvendinimo reglamentas (ES) 2021/405, kuriuo nustatomi trečiųjų šalių arba jų regionų, iš kurių pagal Europos Parlamento ir Tarybos reglamentą (ES) 2017/625 į Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašai (OL L 114, 2021 3 31, p. 118).
(5) 2011 m. kovo 16 d.
Komisijos sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo (OL L 70, 2011 3 17, p. 40).
(6) 2021 m. gruodžio 17 d.
Komisijos įgyvendinimo sprendimas (ES) 2021/2315, kuriuo iš dalies keičiamas Sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo (OL L 464, 2021 12 28, p. 17).